Emily Glaister

Emily Glaister (født 2002) er en norsk skuespiller som har spilt i flere TV-serier og spillefilmer. Hun er fra Groruddalen i Oslo.

Hun begynte som barneskuespiller, og fikk flere roller på TV og film opp gjennom ungdomsårene.

Hun har erfaring fra både barneteater og barnekoret småfolk. Glaister har vært med i telle-korpset (2010) på NRK, og ulike reklamefilmer. Hun hadde hovedrollen i kortfilmen Pigs and Aspic (2013) og var statist i spillefilmen 90 minutter. 

Glaister hadde en av hovedrollene i filmen Doktor Proktors prompepulver (2014) og i etterfølgeren Doktor Proktors tidsbadekar.

I 2015 medvirket hun også i en oppdragsfilm som inngikk i en opplysningskampanje initiert av Stine Sofies Stiftelse. Hun hadde hovedrollen i kortfilmen The animal (Dyret)  i 2018 regissert av Ole Sebastian Kåss.

I 2019 spilte hun en gjennomgående birolle som Jemma i NRKs TV-dramaserie Magnus. Hun hadde en sentral birolle som Sara i spillefilmen Alle utlendinger har lukka gardiner, som hadde kinopremiere i 2020. I et intervju i anledning denne filmen fremhevet Glaister at hun er fra samme miljø som filmens handling var hentet fra.

Hun medvirket i kortfilmen Vill ni åka mera? som er basert på en roman av Selma Lønning Aarø. Kortfilmen er regissert av Henrik Martin Dahlsbakken og Benjamin Helstad.

Filmografi 

 2010 Tellekorpset (NRK barne-TV)
2013 Pigs and Aspic (kortfilm)
 2014 Doktor Proktors prompepulver (spillefilm)
 2015 Doktor Proktors tidsbadekar (spillefilm)
 2018 Dyret (kortfilm)
 2019 Magnus (dramaserie, NRK)
 2020 Alle utlendinger har lukka gardiner (spillefilm)
 2021 Vill ni åka mera? (kortfilm)

Referanser

Eksterne lenker 
 

Norske skuespillere
Fødselsdato ikke oppgitt